ജ്വല്ലറി നിക്ഷേപ തട്ടിപ്പ് കേസ്: മാനേജര് അറസ്റ്റില് കുറ്റ്യാടി: ഗോള്ഡ് പാലസ് ജ്വല്ലറി നിക്ഷേപ തട്ടിപ്പ് കേസില് ഒളിവിലായിരുന്ന മാനേജര് അസ്റ്റില്. പാര്ട്ണര് കൂടിയായിരുന്ന കരണ്ടോട് തൊടുവയില് സബീലിനയാണ് 35 സി.ഐ ടി.പി.ഫര്ഷാദ് ചൊവ്വാഴ്ച രാവിലെ അറസ്റ്റ് ചെയ്തത്. ഇയാള് കീഴടങ്ങുകയായിരുന്നെന്നും പറയുന്നു.പല നിക്ഷേപകരില് നിന്നും ഇയാളുടെ കൂടി പങ്കാളിത്തത്തോടെയാണ് പണവും സ്വര്ണ്ണവും വാങ്ങിയതെന്ന് പരാതിയുണ്ടായിരുന്നു. ജ്വല്ലറി തകര്ച്ചയി ലാണെന്നറിഞ്ഞതോടെ ഇയാള് കുറെ കാലമായി മാറി നില്ക്കുകയായിരുന്നു.ഇയാളുടെ ബന്ധുക്കളോടും സുഹൃത്തുക്കളോടും ജ്വല്ലറിയില് നിന്ന് നിക്ഷേപം പിന്വലിക്കാന് ഇയാള് പറഞ്ഞിരുന്നതായും നിക്ഷേപകര് ആരോപിക്കുന്നു. ഈ കേസില് അറസ്റ്റിലാവുന്ന അഞ്ചാമത്തെയാളാണ് സബീല്. വൈകീട്ട് നാദാപുരം ഫസ്റ്റ് ക്ലാസ് മജിസ്ട്രേട്ട് കോടതിയില് ഹാജരാക്കിയ സബീലിനെ രണ്ടാഴ്ചത്തേക്ക് റിമാണ്ട് ചെയ്തു.നേരത്തെ അറസ്റ്റിലായ മാനേജിങ് പാര്ട്ണര് സബീര്, പാര്ട്ണര്മാരായ കെ.പി.ഹമീദ്, എം.ടി.മുഹമ്മദ്, സി.കെ.ഹമീദ്, ജ്വല്ലറിയുടെ കല്ലാച്ചി ശാഖ മാനേജര് റുംഷാദ് എന്നിവര് റിമാന്ഡിലാണുള്ളത്. കഴിഞ്ഞ ദിവസം മഞ്ചേരിയില് നിന്ന് അറസ്റ്റിലായ പാര്ട്ണര് ചെറിയകുമ്ബളത്തെ സി.കെ.ഹമീദിനെയും സബീലിനെയും കോടതിയില് നിന്ന് കസ്റ്റഡിയില് വാങ്ങി വാങ്ങി ചോദ്യം ചെയ്യുമെന്നും അറിയിച്ചു. .മുസ്ലിം യൂത്ത് ലീഗ് കായക്കൊടി പഞ്ചായത്ത് കമ്മിറ്റി പ്രസിഡന്്റായിരുന്ന സബീലിനെ കേസില് പ്രതിയായതോടെ തല്സ്ഥാനത്തു നിന്ന് മാറ്റിയിരുന്നു. കഴിഞ്ഞ മാസം 26 നാണ് കോടികളുടെ നിക്ഷേപമുള്ള ജ്വല്ലറി പൂട്ടി ഉടമകള് മുങ്ങിയത്. മൂന്ന് ദിവസത്തിനകം മാനേജിങ് പാര്ട്ണര് സബീര് കീഴങ്ങി. ഖത്തറിലേക്ക് കടന്ന ഹമീനെയും മുഹമ്മദിനെയും നാട്ടിലേക്ക് വരുന്ന വഴി ഡല്ഹി വിമാനത്താവത്തിലാണ് അറസ്റ്റ് ചെയ്തത്. സബീലിന്റെ അറസ്റ്റോടെ മുഴുവന് പ്രതികളും പിടിയാലായി. ജ്വല്ലറിയില് നിക്ഷേപമായി ലഭിച്ച സ്വര്ണ്ണവും പണവും എങ്ങോട്ട് പോയി എന്നാണ് ഇനി കണ്ടെത്താനുള്ളത്. ജ്വല്ലറി തട്ടിപ്പ്: കല്ലാച്ചിയില് നിക്ഷേപകരുടെ പ്രതിഷേധ സംഗമംനാദാപുരം: ഗോള്ഡ് പാലസ് ജ്വല്ലറി തട്ടിപ്പ് കേസില് നിക്ഷേപകര് കല്ലാച്ചിയിലെ ജ്വല്ലറിക്ക് മുന്നില് പ്രതിഷേധസംഗമം നടത്തി. പണവും സ്വര്ണവും നിക്ഷേപിച്ച സത്രീകളടക്കമുള്ള നൂറോളം പേര് പങ്കെടുത്തു. സമരപരിപാടികളും കേസ് നടപടികളും ഏകോപിപ്പിക്കാന് കല്ലാച്ചി കേന്ദ്രമായി ഉപകമ്മറ്റി രൂപവത്കരിച്ചു. നഷ്ടപ്പെട്ട പണം തിരിച്ചുകിട്ടാന് കേസ് നടത്തിപ്പിനായി ഫാസ്റ്റ് ട്രാക്ക് കോടതി സ്ഥാപിക്കാനുള്ള ശ്രമം ആരംഭിച്ചതായി കുറ്റ്യാടി മേഖലാ കണ്വീനര് പി. സുബൈര് പറഞ്ഞു. ജ്വല്ലറിയില്നിന്ന് കാണാതായ സ്വര്ണം തിരിച്ചുകിട്ടാന് ജ്വല്ലറി ജീവനക്കാരെയും അവരുടെ ബന്ധുക്കളെയും ചോദ്യംചെയ്യണമെന്നും ഇവര് ആവശ്യപ്പെട്ടു. കര്മസമിതി ഭാരവാഹികളായി അജ്നാസ് പേരോട്, മൂസഹാജി വാണിമേല്, കെ.കെ. സഅദ്, കളരിച്ചാലില് അബൂബക്കര്, വനിത ഭാരവാഹികളായി ആയിഷ നടുക്കണ്ടി, ശ്രീജ കല്ലാച്ചി എന്നിവരെ തിരഞ്ഞെടുത്തു.നാദാപുരത്ത് 130 പരാതികളിലായി ആറു കോടി രൂപയും പയ്യോളിയില് മൂന്നര കോടി രൂപയും കുറ്റ്യാടിയില് 15 കോടി രൂപയും നഷ്ടമായതായാണ് പൊലീസിന് ലഭിച്ച പരാതി.